Jongman se dood word ondersoek | Die Vryburger
Mnr. T J Maree (18), ’n werknemer by Hydra Arc (Edms) Bpk in Secunda, het op onverklaarbare wyse oor ’n reling geval en is blykbaar opslag dood.
Maree het glo verlede Donderdag by Sasol se steenkool-aanleg op ’n vreemde, maar onbekende manier oor ’n reling geval. Hy is op die perseel dood verklaar.
Volledige besonderhede is nie beskikbaar nie en die ondersoek duur voort oor die vreemde voorval.
Hydra Arc, ’n spesialis instansie in algemene sweiswerk is tans op die perseel van Sasol besig met ’n kontrak, en Maree vorm deel van die werkerskorps. Hy is maar ses maande werksaam by die maatskappy.
’n Regspersoon van die maatskappy sê die ondersoek moet eers afgehandel word alvorens enige vêrdere besonderhede bekend gemaak kan word.
Maree se vader het in ’n onderhoud gesê sy seun was goedgeaard en het nie vyande gehad nie. Die Sneeukoningin 2 spog met ‘n splinternuwe temalied deur die bekroonde Leah! – Pieter Cloete
Home / Afrikaanse flieks en Teater / Die Sneeukoningin 2 spog met ‘n splinternuwe temalied deur die bekroonde Leah!
Die Sneeukoningin 2 spog met ‘n splinternuwe temalied deur die bekroonde Leah!
Die verhaal van Die Sneeukoningin (The Snow Queen ) is gebaseer op die oorspronklike klassieke sprokie wat deur Hans Christian Andersen geskryf en in 1845 vir die eerste keer gepubliseer is. Die verhaal handel oor die stryd tussen die goeie en die slegte wat ’n klein seuntjie en dogtertjie – Gerda en haar broertjie Kai – aanpak.
In Die Sneeukoningin 2 word die storie verder gevoer. Na hulle oorwinning oor die Sneeukoningin het die trolle ’n smaak vir vryheid ontwikkel. In hierdie opwindende en gevaarlike avontuur leer Orm dat ’n mens nie vriende, geluk en ware liefde deur middel van bedrog kan bekom nie.
Ghoema wenner Leah sing ’n nuwe oorspronklike liedjie vir die rolprent en is ook die stem van die film se heldin Gerda. In 2016 het Leah een Ghoema- en drie Huisgenoot Tempo-toekennings verwerf as Beste Nuweling, Beste Liedjie en Beste Musiekvideo vir haar debuutalbum “Wonderwerk”. Leah het ook pas nog ‘n toekenning vir “Beste Vroulike Kunstenaar” by die onlangse Bokkie toekennings wat jaarliks deur Bok Radio in die Wes-Kaap aangebied word ontvang.
‘Maak My Dag’ geskryf deur Johan Vorster en Christoph Kotze is n splinternuwe enkelsnit wat middel Oktober 2016 op Leah se nuwe Deluxe Album sal wees en ook as die temalied van Die Sneeukoningin 2 verskyn.
Bekende liedjieboer Vorster was medeskrywer van die musiek vir die plaaslik vervaardigde musiekblyspele, Ons vir Jou, Jock of the Bushveld en Shaka Zulu – The Musical. Hy het ook die grootste deel van die musiek vir die Suid-Afrikaanse rolprent, Platteland, gekomponeer.
Die Deluxe weergawe van Leah se album ‘Wonderwerk’ sal vanaf Oktober in winkels en daarna aannlyn beskikbaar wees.
Ander Afrikaanse stemme word vertolk deur Pierre Breytenbach (Orm), Christine Voorendyk (Alfida) en Richard van der Westhuizen is Generaal Arrog. Die stemregie vir Die Sneeukoningin 2 is behartig deur Rina Nienaber wat ook die eerste film se Afrikaanse stemme geredigeer het. Ander bekende stemme sluit Lochner De Kock, Heidi Mollentze, Leila Etsebeth en Anton Dekker in.
Die musiek in die film is deur Mark Willott , ’n Emmy-bekroonde komponis uit die Middelande van die Verenigde Koninkryk behartig.
Die film sal vanaf 25 November in teaters landswyd vertoon en word deur Indigenous Film Distribution in Suid-Afrika uitgereik.
Die Sneeukoningin 2 is vervaardig deur Wizart Animation en die Bazelevs Groep.
Volg Die Sneeukoningin 2 hier op Facebook
Vorige Steyn de Wet – Hooglied
Volgende South African actor Ivan Zimmermann completed a cycling expedition from Beijing to Istanbul!